ഭരണസമിതിയെ വെള്ളംകുടിപ്പിച്ച് പ്രതിപക്ഷം തിരുവനന്തപുരം: നഗരസഭാ ഭരണസമിതിയെ വെള്ളംകുടിപ്പിച്ച് റിപ്പോര്ട്ടിലെ പിശകുകള്. ഇന്നലെ ചേര്ന്ന നഗരസഭാ കൗണ്സിലില് വാര്ഷിക ഭരണ റിപ്പോര്ട്ടിലേയും വാര്ഷിക ധനകാര്യ സ്റ്റേറ്റ്മെന്റിലേയും തെറ്റുകള് ചൂണ്ട ിക്കാട്ടി പ്രതിപക്ഷം രംഗത്തെത്തിയതോടെയാണ് ഭരണപക്ഷം പ്രതിരോധത്തിലായത്. ഒടുവില് പിശകുകളില് ഭേദഗതി വരുത്താമെന്ന ഭരണസമിതിയുടെ കുറ്റസമ്മതത്തോടെ രണ്ട ു റിപ്പോര്ട്ടുകളും കൗണ്സില് പാസാക്കി. 20192020 സാന്പത്തിക വര്ഷത്തെ ഭരണ റിപ്പോര്ട്ടിലെയും 20202021 ലെ ധനകാര്യ സ്റ്റേറ്റുമെന്റിലെയും തെറ്റുകളാണ് ഭരണസമിതിക്കു നാണക്കേടായത്. നഗരസഭയ്ക്ക് 225 വാഹനങ്ങള് സ്വന്തമായുള്ളപ്പോള് ഇതിനു പകരം 137 വാഹനങ്ങള് എന്നാണ് വാര്ഷിക ഭരണ റിപ്പോര്ട്ടില് രേഖപ്പെടുത്തിയിരുന്നത്. ഇത് ആയുധമാക്കി യുഡിഎഫും ബിജെപിയും രംഗത്തെത്തിയതോടെ ഭരണസമിതി പ്രതിക്കൂട്ടിലായി. കുറവു വന്ന വാഹനങ്ങള് എവിടെ പോയെന്ന് വ്യക്തമാക്കാണമെന്ന് പ്രതിപക്ഷത്തു നിന്നുള്ള അംഗങ്ങള് ആവശ്യപ്പെട്ടു. വാഹനങ്ങള് കാണാതായിട്ടുണ്ടെ ങ്കില് ഉദ്യോഗസ്ഥര്ക്കെതിരെ നടപടി സ്വീകരിക്കണമെന്നും ആവശ്യമുയര്ന്നു. ഉദ്യോഗസ്ഥരുടെ ഭാഗത്തു നിന്നുണ്ട ായ വീഴ്ചയാണിതെന്നു ഭരണസമിതിക്ക് വാദിച്ചെങ്കിലും ഫലമുണ്ട ായില്ല. കാണാതെ പോയ വാഹനങ്ങള് കണ്ടെത്തുന്നതിനാണ് സെമര്ച്ച് കമ്മിറ്റി രൂപീകരിച്ചതെന്നും റിപ്പോര്ട്ട് കിട്ടിയ ശേഷം പൊലീസിനെ സമീപിക്കുമെന്നും മേയര് ആര്യാ രാജേന്ദ്രന് അറിയിച്ചു. ധനകാര്യ സ്റ്റേറ്റ്മെന്റില് കണക്കുകളിലെ പിശകുകള് സംബന്ധിച്ചും പ്രതിപക്ഷം ഉന്നയിച്ച ആരോപണങ്ങളിലും ഭരണപക്ഷം വീഴ്ച സമ്മതിച്ചു. ഇക്കാര്യവും പരിശോധിക്കുമെന്ന് ഭരണസമിതി അറിയിച്ചു.